1999/164/EY: Komission päätös, tehty 17 päivänä helmikuuta 1999, DNOC:n sisällyttämättä jättämisestä neuvoston direktiivin 91/414/ETY liitteessä I olevaan tehoaineiden luetteloon ja DNOC:tä tehoaineena sisältäville kasvinsuojeluaineille annettujen lupien peruuttamisesta (tiedoksiannettu numerolla K(1999) 332) (ETA:n kannalta merkityksellinen teksti)



Virallinen lehti nro L 054 , 02/03/1999 s. 0021 - 0022



KOMISSION PÄÄTÖS, tehty 17 päivänä helmikuuta 1999, DNOC:n sisällyttämättä jättämisestä neuvoston direktiivin 91/414/ETY liitteessä I olevaan tehoaineiden luetteloon ja DNOC:tä tehoaineena sisältäville kasvinsuojeluaineille annettujen lupien peruuttamisesta (tiedoksiannettu numerolla K(1999) 332) (ETA:n kannalta merkityksellinen teksti) (1999/164/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 97/73/EY (2), ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY (3) 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä annetun komission asetuksen (ETY) N:o 3600/92, sellaisena kuin se on viimeksi muutettuna asetuksella (EY) N:o 1199/97 (4), ja erityisesti sen 7 artiklan 3 a kohdan b alakohdan, sekä katsoo, että komission asetuksessa (EY) N:o 933/94 (5), sellaisena kuin se on viimeksi muutettuna asetuksella (EY) N:o 2230/95 (6), vahvistetaan kasvinsuojeluaineiden tehoaineet ja nimetään kertomuksen antavat jäsenvaltiot asetuksen (ETY) N:o 3600/92 soveltamiseksi sekä yksilöidään ilmoituksen tekijä kunkin tehoaineen osalta, DNOC on yksi direktiivin 91/414/ETY 8 artiklan 2 kohdassa säädetyn työohjelman ensimmäiseen vaiheeseen kuuluvista 90 tehoaineesta, Ranska, joka on nimetty kertomuksen antavaksi jäsenvaltioksi, toimitti asetuksen (ETY) N:o 3600/92 7 artiklan 1 kohdan c alakohdan mukaisesti 30 päivänä syyskuuta 1996 komissiolle arviointikertomuksen tiedoista, jotka se oli saanut ilmoituksen tekijöiltä kyseisen asetuksen 6 artiklan 1 kohdan mukaisesti, saatuaan kyseisen arviointikertomuksen komissio kuuli jäsenvaltioiden asiantuntijoita sekä pääasiallista ilmoituksen tekijää (Elf Atochem Agri SA) asetuksen (ETY) N:o 3600/92 7 artiklan 3 kohdan mukaisesti, jäsenvaltiot ja komission pysyvä kasvinsuojelukomitea ovat tarkastelleet kertomusta uudelleen; uudelleentarkastelun tuloksena annettiin 1 päivänä joulukuuta 1998 komission DNOC:tä koskeva tarkistettu kertomus asetuksen (ETY) N:o 3600/92 7 artiklan 6 kohdan mukaisesti, arvioinnista käy ilmi, etteivät saatavilla olevat tiedot osoita kyseistä tehoainetta sisältävien torjunta-aineiden täyttävän direktiivin 91/414/ETY 5 artiklan 1 kohdan a ja b alakohdan ja 5 artiklan 2 kohdan b alakohdan vaatimuksia erityisesti käyttäjän sekä muiden kuin torjuttavien organismien hyväksyttävän altistumistason osalta, tämän vuoksi kyseistä tehoainetta ei voida sisällyttää direktiivin 91/414/ETY liitteeseen I, olemassa olevien varastojen hävittämiselle, säilyttämiselle, markkinoille saattamiselle ja käytölle olisi asetettava rajattu määräaika direktiivin 91/414/ETY 4 artiklan 6 kohdan säännösten mukaisesti, tällä päätöksellä ei rajoiteta komission kyseisen tehoaineen osalta mahdollisesti myöhemmin neuvoston direktiivin 79/117/ETY (7) mukaisesti toteuttamia toimia, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla DNOC:tä ei sisällytetä direktiivin 91/414/ETY liitteessä I olevaan tehoaineiden luetteloon. 2 artikla Jäsenvaltioiden on varmistettava, että: 1) DNOC:tä sisältävien kasvinsuojeluaineiden luvat peruutetaan kuuden kuukauden kuluessa tämän päätöksen tiedoksiantopäivästä, 2) tämän päätöksen tiedoksiantopäivästä alkaen DNOC:tä sisältäville kasvinsuojeluaineille ei myönnetä lupia tai lupia ei uusita direktiivin 91/414/ETY 8 artiklan 2 kohdassa säädetyn poikkeuksen mukaisesti. 3 artikla Jäsenvaltioiden on asetettava olemassa olevien varastojen hävittämiselle, säilyttämiselle, markkinoille saattamiselle ja käytölle direktiivin 91/414/ETY 4 artiklan 6 kohdan säännösten mukaisesti mahdollisimman lyhyt määräaika, joka päättyy viimeistään viidentoista kuukauden kuluessa tämän päätöksen tiedoksiantopäivästä. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä helmikuuta 1999. Komission puolesta Franz FISCHLER Komission jäsen (1) EYVL L 230, 19.8.1991, s. 1 (2) EYVL L 353, 24.12.1997, s. 26 (3) EYVL L 366, 15.12.1992, s. 10 (4) EYVL L 170, 28.6.1997, s. 19 (5) EYVL L 107, 28.4.1994, s. 8 (6) EYVL L 225, 22.9.1995, s. 1 (7) EYVL L 33, 8.2.1979, s. 36